Rijeka, 22. rujna 2020.g.

**OBJAVA ZA MEDIJE**

***RoUm – DANI ODBAČENIH* I OVE GODINE U RIJECI**

**U Rijeci se i ove godine, u sklopu programa Europske prijestolnice kulture, održava projekt RoUm -Dani odbačenih, koji uključuje umjetničke radionice, radionice za djecu, izložbu u Exportu na Delti i tematski razgovor u Palachu.   
RoUm je zajednica romskih i neromskih umjetnika, zanatlija i dizajnera u kojoj se otpad spašava i prenamjenjuje u predmete za unutarnji dizajn. Zajednica okuplja heroje otpada koji dokazuju koliko je pogrešno ne samo odbacivati ljude, već i predmete.**

**U srijedu, 23. rujna 2020.g. u 11 sati Exportu na Delti bit će postavljena izložba preko 30 umjetničkih dijela proizvedenih na RoUm proizvodnim radionicama, u sklopu**Radi se o radionicama koje u RI:Use centru na Delti 5, pod pokroviteljstvom Saveza udruga „Molekula“, do 24. rujna održavaju umjetnici **Milan Mitrović, Jana Topić i Muhamed Husejni**. Radionica se održava **u suradnji sa mladim Romkinjama i Romima iz Rijeke Sandrom Bogdan, Sinanom Ibišijem i Sultanom Ibišijem**, koji od odbačenih predmeta procesom nadciklaže stvaraju umjetnička djela. Kustosica izložbe je **Jana Topić**, izložba u Exportu ostaje otvorena **do 1. listopada 2020.g**., a radno vrijeme Exporta je svakodnevno od 11 do 21 sat. Ulaz na ovu izložbu je besplatan.  
  
Dodajmo, na internetskoj stranici [www.roumupdesign.com](file:///C:\Users\Korisnik\Desktop\ROM%20HR\ROUM\Rijeka%202020\www.roumupdesign.com) postavljena je i **virtualna izložba koja** omogućuje razgledavanje preko 60 umjetničkih djela i njihovih priča nastalih u RoUm proizvodnim radionicama dosad.

Uz proizvodne radionice, **do 24. rujna u Romskom naselju na Škurinju te u Parku Nikole Hosta održava se** i za javnost zatvorena **RoUm informatičko – edukativna radionica za djecu osnovnoškolskog uzrasta, pripadnika romske nacionalne manjine.**Radionica pruža **znanje o informatici, novinarstvu i ekologiji**. Posebnim metodama djeca uče razvijati priču i stavljati je u digitalni format, zatim stječu vještine mladih novinara te daju glas djelima izrađenim u RoUm proizvodnim radionicama.   
Svrha radionice je **povećati zainteresiranost romske djeca za obrazovanje i doprinijeti prevenciji ranog napuštanja školovanja**. Voditelji informatičko – edukativne radionice su **Marina Horvat i Siniša-Senad Musić.**

Kao završnica programa RoUm – Dani odbačenih **u petak** **25. rujna od 15.30 do 17.00 sati** **u Omladinskom kulturnom centru Palach** (Kružna 8, Rijeka) **održat će se** **Up Talks – razgovor na temu razvoja RoUm-a i moći umjetnosti na društvenu promjenu**.   
U razgovoru sudjeluju: **Vinay Gupta** čelnik organizacije Mettereum koja koristi blockchain tehnologiju u razmjeni dobara, **James Hater** koji će govoriti o RoUm umjetničkim djelima arhiviranima blockchain tehnologijom, zatim **Tamara Puhovski**, pokretačica RoUm ideje te RoUm umjetnici **Milan Mitrović i Siniša-Senad Musić**. Voditelj razgovora bit će **Vinko Golembiowski**.

**Broj gledatelja** **razgovora je, zbog provođenja epidemioloških mjera,** **ograničen na 50 gostiju** (pravo ulaska prema prvenstvu dolaska), a **razgovor će biti dostupan preko streaminga uživo** na internetskoj stranici [www.romhr.hr](http://www.romhr.hr) ili Facebook stranici [Romska organizacija mladih Hrvatske](https://www.facebook.com/romhr.hr/).

Projekt RoUm sastavni je dio programa Kuhinja različitosti, projekta Rijeka 2020 – Europska prijestolnica kulture.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42